Polisieman op hoofweg vermoorDie misdaadtoneel. Foto: Twitter Kol. Tembinkosi Kinana, woordvoerder van die polisie, het gesê die 50-jarige adjudant-offisier, wat verbonde was aan die handelsmisdaadeenheid, is op die N2-hoofweg deur ŉ onbekende aantal verdagtes oorval is. Volgens Kinana was die beampte nie in sy motor toe hy verskeie kere met ‘n mes gesteek is nie. Volgens berigte het hy sy motor se band omgeruil. Die beampte is op die toneel dood verklaar. “Die omstandighede rondom die voorval word steeds ondersoek. ŉ Moordsaak is geopen vir ondersoek en die verdagtes is steeds soek,” het Kinana gesê. Genl.maj. Thembisile Patekile, waarnemende polisiehoof in die Wes-Kaap, het sy medelye met die beampte se familie, vriende en kollegas uitgespreek. Enigiemand met inligting oor die voorval kan die ondersoekbeampte, kapt. Kenneth Speed, by 082 411 2127 kontak.